கஜேந்திரகுமாரின் கதாபாத்திரம் பார்த்துப் பார்த்துச் செதுக்கப்பட்டிருக்கிறது. அவன் உருவாக்கும் லெவின்ஸ்கி கார்டன் எனும் அத்தனை வசதிகளும் நிறைந்த பண்ணை வீடுகள் திட்டமும் அது செயலாக்கப்படும் விதமுமே நாவலை நகர்த்துகிறது. ஒரு நிலவர்த்தகனின் மனம் செயல்படும் பாங்கு வெகு நேர்த்தியாகச் சித்தரிக்கப்படுகிறது. அவனது சிந்தனையும் செயலும் எத்தனை துல்லியமாக மனிதர்களை அணுகுவது, தன் திட்டத்திற்கு அவர்களை எப்படியெல்லாம் பயன்படுத்திக் கொள்வது என்பதாகவே அமைகின்றன.